b'\n_START_ARTICLE_\nJude\xc8\x9bul Ia\xc8\x99i\n_START_SECTION_\nDemografia\n_START_PARAGRAPH_\n\xc3\x8en urma datelor recens\xc4\x83m\xc3\xa2ntului din 2011, jude\xc8\x9bul Ia\xc8\x99i avea o popula\xc8\x9bie de 772.348 locuitori, fiind, dup\xc4\x83 Bucure\xc8\x99ti, al doilea jude\xc8\x9b ca num\xc4\x83r de locuitori din Rom\xc3\xa2nia, cu o densitate a popula\xc8\x9biei de 140,5 loc./km\xc2\xb2. Popula\xc8\x9bia aproape s-a dublat \xc3\xaen ultimii \xc8\x99aizeci de ani._NEWLINE_Peste 98% dintre locuitori sunt rom\xc3\xa2ni; exist\xc4\x83 de asemenea comunit\xc4\x83\xc8\x9bi de romi. Majoritatea popula\xc8\x9biei este format\xc4\x83 din ortodoc\xc8\x99i, \xc3\xaens\xc4\x83 exist\xc4\x83 \xc8\x99i o comunitate semnificativ\xc4\x83 de catolici (cca. 5%, \xc3\xaen Ia\xc8\x99i \xc8\x99i \xc3\xaen partea de vest a jude\xc8\x9bului), precum \xc8\x99i mici grupuri de protestan\xc8\x9bi._NEWLINE_Jude\xc8\x9bul Ia\xc8\x99i - evolu\xc8\x9bia demografic\xc4\x83_NEWLINE_Date: Recens\xc4\x83minte sau birourile de statistic\xc4\x83 - grafic\xc4\x83 realizat\xc4\x83 de Wikipedia\n_START_SECTION_\nGeografia\n_START_PARAGRAPH_\nSuprafa\xc8\x9ba total\xc4\x83 a jude\xc8\x9bului este de 5.476\xc2\xa0km\xc2\xb2._NEWLINE_Jude\xc8\x9bul se afl\xc4\x83 situat pe o c\xc3\xa2mpie \xc3\xaentre r\xc3\xa2ul Siret \xc8\x99i r\xc3\xa2ul Prut. De asemenea, r\xc3\xa2ul Jijia traverseaz\xc4\x83 jude\xc8\x9bul, iar ora\xc8\x99ul Ia\xc8\x99i se afl\xc4\x83 pe malurile unui afluent al s\xc4\x83u, Bahluiul. Partea de sud este ocupat\xc4\x83 de dealurile Podi\xc8\x99ului Central Moldovenesc, cu altitudini de peste 400 de metri, iar partea de nord este ocupat\xc4\x83 de C\xc3\xa2mpia Moldovei. \xc3\x8en vest, jude\xc8\x9bul este traversat de Culoarul Siretului \xc8\x99i de ultimele fragmente ale Podi\xc8\x99ului F\xc4\x83lticenilor \xc8\x99i, de asemenea, de Dealul Mare, cu altitudini de peste 500 de metri.\n_START_SECTION_\n\xc3\x8emp\xc4\x83r\xc8\x9birea administrativ\xc4\x83\n_START_PARAGRAPH_\nJude\xc8\x9bul are 2 municipii, 3 ora\xc8\x99e \xc8\x99i 93 de comune.'